Täna olin aias suhteliselt lühikest aega aga midagi pidin ikka näppima. Vaarikaoksi näiteks, keetsin vaarikavarre teed, väga maitsev.
#000002
Neid eilseid peenrakaste ei saanud ma ikka rahule jätta, täna juba uued plaanid. Esiteks vooderdasin nad ajalehtedega, et tõkestada esialgu umbrohu sissetungi. Vooderdasin rabarberitaimede ümbert, kuigi see nii vajalik vast polnudki, rabarberite alused on suvi läbi täiesti umbrohuvabad.
#000003
Järgmisena vedasin kastidesse turbamulda, nähes, et see kaob nagu mutimulla auku tulin ideele, et tooks osa mulda vanast lammutamisele minevast peenrakastist, kust ühtlasi vaja välja juurida ja kuhugile ajutiselt saata püsikud-maitsetaimed: murulauk, tüümian, pune ja meliss. Toas ootas juba juured alla võtnud piparmünt. Nii saigi teisest peenrakastist ajutine ürdikast. Lõplikult võiks sinna kasvama jääda piparmünt ja ehk ka meliss. Teised ainult talvituvad ja kui nad ellu jäävad siis kolivad tagasi varsti rajatavasse tarbeaeda. Nüüd sündiski mõte, et rabarberi kõrval olev kast (ja viin sinna ka veel kolmanda) jääksidki: a) üks piparmündile, kui ta ellu jääb ja/või b) taimede “lasteaiaks”. Elu on näidanud, et pidevalt on vaja mingeid taimi ajutiselt kuhugile toppida, et nende päriskodu korralikult ette saaks valmistatud. Teiseks võivad siia kolida beebitaimed, keda proovin näiteks seemnest kasvatada või kasvõi sibullillede väiksed sibulad jõudu koguma.
#000004
Eile unustasin kirjutada, et tellisin ära soodushinnaga kaks pruunist taaskasutatud plastikust peenrakasti mõõtudega 2000x1000x280mm. Kuna esialgne tarbeaia plaan nägi ette hoopis teiste mõõtmetega kaste siis on kavand vaja ka uuesti läbi mõelda. Ootame ära, kuni kastid kohale jõuavad ja vaatame siis edasi, ülejäänud kastid peaks siis ise ehitama.
#000005
Täna värvis mees ka kuuri esimest korda kollasega üle, hakkab juba väga ilmet võtma.
#000006
Eile õhtul otsustas naabrimees ka ekspromt, et täna peaks rõdu/autovarjualust lammutama hakkama. Rõdult saab terrassilauda peenrakastide jaoks – väga hea, esialgu oli plaanis voodrilauast teha aga terrassilaud on kordades vastupidavam ja kindlasti ka parema väljanägemisega. Olenevalt lammutamistempost võib juhtuda, et juba homme peaks ka humalad maha lõikama. Ümber istutama neid vast sel aastal ei pea aga kevadel vast juba küll, seega, jälle vaja mõelda, kuhu me nad siis ronima nüüd sätime.
#000007
Sinu e-postiaadressi ei avaldata. Nõutavad väljad on tähistatud *-ga
#000009
“Match made in heaven” ehk võrratud kooslused
#000010